En kvinnes ansikt (1941)

En kvinnes ansikt (originaltittel: A Woman's Face) er en amerikansk drama-thriller fra 1941 regissert av George Cukor med Joan Crawford, Melvyn Douglas og Conrad Veidt i hovedrollene.

Dreieboken var skrevet av Donald Ogden Stewart, etter teaterstykket Il Etait Une Fois av Francis de Croisset. En annen filmatisering av denne historien hadde blitt gjort i Sverige i 1938 med Ingrid Bergman i hovedrollen.

Handlingsreferat 
Anna Holm står tiltalt i en rettssak i Stockholm for drap på et ikke navngitt offer. En hatt skjuler det aller meste av ansiktet hennes. Det første vitnet, servitør Herman Rundvik, forteller om en middag ved en bortgjemt taverna, hvor den karismatiske men dumme Torsten Barring spiste et måltid sammen med sine venner og familie. Gjestene inkluderer Vera, den utro konen til plastikkirurg Gustaf Segert - og Eric, Veras siste affære. Den høyre siden av Annas ansiktet er vansiret, men Torsten ignorerer arrene og komplimenterer de vakre øynene hennes.

I rettssalen identifiserer en bekjent Anna som leder for en gjeng som var skyldige i utpressing. Anna skal også vitne i løpet av rettssaken, og husker at den berusede faren hennes, når hun var fem år gammel, satte fyr på et rom hjemme hos dem. Faren reddet henne, men ikke seg selv. Når hun var 16 år gammel, og hatet hele verden rundt henne, valgte hun å begynne et liv med kriminalitet. Anna gjennomgår etter hvert tolv smertefulle operasjoner for å bli kvitt alle arrene etter brannen. I løpet av rettssaken tar Anna av seg hatten, og avslører et nå perfekt ansikt.

Torsten Barring slo seg sammen med Anna, for å gjennomføre utpressing. Han forteller henne om hans gamle, veldig rike onkel, konsul Magnus Barring, som har testamentert alt han eier til sitt fire år gamle barnebarn. Men hvis barnet dør, skal Torsten arve hele hans formue. Anna blir forferdet over forslaget, men Torsten tvinger henne. I rettssalen innrømmer Anna at hun sa ja til å drepe barnet. Hun får seg jobb som den lille guttens guvernante, og reiser dit under det falske navnet Ingrid Paulsen. Anna blir snart glad i familien, og den søte gutten Lars-Erik. Torsten ankommer kvelden for å være til stede ved konsulens bursdag. Emma Kristiansdotter, en sjalu husholderske, er neste vitne i rettssaken som overhørte planene til Anna og Torsten

Skuespillere 

 Joan Crawford som Anna Holm (alias Ingrid Paulsen)
 Melvyn Douglas som Dr. Gustaf Segert
 Conrad Veidt som Torsten Barring
 Osa Massen som Vera Segert
 Reginald Owen som Bernard Dalvik
 Albert Bassermann som Consul Magnus Barring
 Marjorie Main som Emma Kristiansdotter
 Donald Meek som Herman Rundvik
 Connie Gilchrist som Christina Dalvik
 Richard Nichols som Lars-Erik Barring
 Charles Quigley som Eric.

Eksterne lenker 
 

Film noir
Dramafilmer fra USA
Filmer basert på skuespill
Sort-hvitt-filmer
Engelskspråklige filmer
Filmer fra 1941